Ikt. sz.: JSZI/…………/2024

**…/2024. (I. …) rektori utasítás**

**a Budapesti Gazdasági Egyetemen a kollégiumi felvételi eljárásrendjéről**

**Budapest, 2024.**

(Hatályos: 2024. … napjától)

**MÓDOSÍTÁSOK NYILVÁNTARTÁSA**

|  |  |  |  |
| --- | --- | --- | --- |
| **Kiadás** **dátuma** | **Hatálybalépés dátuma** | **Verzió szám** | **Változás rövid leírása** |
| 2024.….. | 2024.…… | 1.0 | Első kiadás |
|  |  |  |  |

A Budapesti Gazdasági Egyetem (a továbbiakban: Egyetem) Szervezeti és Működési Szabályzatának III. kötetét képező, az Egyetem Hallgatói Követelményrendszerének (a továbbiakban: HKR) 111. § (1) bekezdésében foglalt felhatalmazása, valamint a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendeletben foglaltak alapján az Egyetem kollégiumaiba történő felvételi eljárásrendjéről az alábbi utasítást adom ki.

**I. rész**

**Általános rendelkezések**

1. **Az utasítás hatálya**
   1. Az utasítás személyi hatálya kiterjed

a) az Egyetemmel hallgatói jogviszonyban álló kollégiumi férőhelyre jelentkező, alapképzésben, mesterképzésben, osztatlan képzésben, doktori képzésben, felsőfokú szakképzésben részt vevő nappali munkarendű hallgató,

b) az Egyetemre nappali munkarendű képzésre - a képzés finanszírozási formájától függetlenül - felvételt nyert, a kollégiumi felvételi eljárásban részt vevő hallgatókra,

c) az Egyetem valamennyi munkavállalójára és hallgatójára, akik a kollégiumi felvételi eljárásban közreműködnek.

* 1. Az utasítás tárgyi hatálya kiterjed a kollégiumok férőhelyeivel kapcsolatos felvételi eljárásra. Ennek keretében meghatározza a kollégiumi felvételi eljárásban alkalmazott

a) pontrendszert;

b) bírálati elveket;

c) a hallgatónak a felvételi kérelem elbírálásához szükséges adataira vonatkozó szabályokat.

1.3. A jelen utasítás rendelkezéseit a HKR, valamint a Kollégiumi Szabályzatban (a továbbiakban: Szabályzat) foglalt rendelkezésekkel összhangban kell értelmezni.

1. **Értelmező rendelkezések**
   1. Jelen utasítás szerinti fogalmak azonosak a HKR Értelmező rendelkezések fejezetében és a Szabályzatban rögzített rendelkezésekkel.
2. **Feladat- és hatáskör** 
   1. Kollégiumi Felvételi Bizottság (a továbbiakban: KFB):

a) előkészíti, meghirdeti és lebonyolítja a kollégiumi felvételi eljárást,

b) értékeli/elbírálja a kollégiumi felvételi pályázatokat,

c) tagkollégiumonként meghatározza a kollégiumi felvételi eljárás felvételi ponthatárait,

d) meghozza az Egyetem kollégiumaiba jelentkezett hallgatók kollégiumi felvételéről szóló döntést (felvételi határozatot).

3.2. A hallgatók szociális pontszámításával kapcsolatos feladat és hatásköröket a HKR rögzíti, így azok jelen utasításban már nem kerülnek megismétlésre.

**II. rész**

**Részletes rendelkezések**

1. **A kollégiumi férőhelyek felosztására vonatkozó szabályok**

4.1. A kollégiumi férőhelyek számát az alábbi táblázat rögzíti:

|  |  |  |  |  |
| --- | --- | --- | --- | --- |
| Megnevezés | Férőhely (fő) | KFB dönt | SH | Szakkollégium |
| Bagolyvár Kollégium | 340 | 290 | 20 | 30 |
| Lengyel Gyula Kollégium | 235 | 185 | 20 | 30 |
| Mátyásföld Kollégium | 235 | 185 | 20 | 30 |
| ÖSSZESEN | 810 | 660 | 60 | 90 |

4.2. A nemzetközi hallgatók kollégiumi igényeit a Nemzetközi Iroda fogadja és koordinálja. A kollégiumi elhelyezésre javasolt nemzetközi hallgatók névsorát (kollégiumonként maximum 20 fő) a Nemzetközi Iroda a KFB által meghatározott időpontban megküldi a KFB elnökének.

4.3. A szakkollégiumok tagjainak kollégiumi elhelyezését a szakkollégiumok saját hatáskörben igénylik a KFB-től (kollégiumonként maximum 30 fő). A szakkollégiumok az igényt a KFB/tagkollégiumok által meghatározott időpontban megküldik a KFB elnökének.

1. **A kollégiumi felvételi kérelem benyújtásának módja és határideje**
   1. A kollégiumi felvételi kérelem benyújtása és a pályázatok elbírálása minden esetben a Modulo kérelemkezelő felületen keresztül, elektronikus formában történik.
   2. A felvételi kérelem benyújtásának feltételeiről az Egyetem a honlapján, illetve egyéb internetes felületein felvételi tájékoztatót tesz közzé. A felvételi jelentkezési időszakok pontos időpontját minden esetben a KFB határozza meg.
   3. A jelentkezési határidő jogvesztő. A megkezdett, de határidőre leadásra nem kerülő pályázatok (kitöltés alatt maradt pályázatok) nem minősülnek véglegesített, benyújtott jelentkezésnek, így a felvételi eljárás további szakaszának nem részei. Hiánypótlás benyújtására a felvételi eljárás során nincs lehetőség.
2. **Pályázat benyújtására jogosultak és a jelentkezéshez csatolandó dokumentumok:**

6.1. A kollégiumokba történő elhelyezés pályázat útján nyerhető el. Kollégiumi férőhelyre pályázhat minden, az Egyetemmel hallgatói jogviszonyban álló, alapképzésben, mesterképzésben, osztatlan képzésben, doktori képzésben, felsőfokú szakképzésben részt vevő nappali munkarendű hallgató, valamint az Egyetemre nappali munkarendű képzésre felvételt nyert hallgató, a képzés finanszírozási formájától függetlenül.

6.2. A kollégiumi jelentkezéshez a kérelmezőnek a „Kollégiumi felvételi kérelem” űrlapot kell a Modulo rendszerben kitöltenie. Amennyiben a pályázó szociális helyzetfelmérő lapot nem csatol a jelentkezéséhez, úgy az alábbi mellékleteket kell a jelentkezéséhez csatolnia:

a) a pályázó lakóhelye és a képzési hely közötti távolság pontozásához két dokumentum benyújtása szükséges:

aa) távolsági igazolás,

ab) lakcímkártya,

b) a hallgató intézményért végzett tudományos-szakmai tevékenységének igazolására:

ba) TDK-s versenyekhez kapcsolódó igazolás,

bb) kutatási tevékenység esetén az oktató vagy tanszékvezető aláírásával hitelesített igazolás,

bc) szakmai tanulmányi verseny esetében szakoktató vagy szervező aláírásával hitelesített igazolás,

c) a hallgató az intézményben/intézményért végzett közéleti, közösségi és sporttevékenységének igazolására:

ca) közösségi-közéleti tevékenység igazolására:

caa) hallgatói szervezetben végzett tevékenység esetében az adott szervezet vezetője aláírásával hitelesített igazolás,

cab) kollégiumban végzett egyéb közéleti tevékenység igazolásához előállított űrlap kitöltése,

cb) sporttevékenység igazolására:

cba) igazolás,

cbb) sportigazolás / sportigazolvány / tagkönyv.

6.3. Amennyiben a pályázó szociális helyzetfelmérő űrlapot csatolt a jelentkezéséhez, úgy az azt igazoló dokumentumokat a jelentkezéséhez csatolnia szükséges.

6.4. A kollégiumi jelentkezéshez csatolandó dokumentumokra vonatkozó részletes szabályozás a Egyetem honlapjának Kollégium felületén érhető el.

1. **Eljárási szabályok**

7.1. A KFB a HSzB-vel egyeztetve elkészíti és legkésőbb minden tanév május 15. napjáig meghirdeti a következő tanévre vonatkozó kollégiumi felvételit.

7.2. A kollégiumi felvételi kérelmek elbírálása során öt értékelési szempontot kell figyelembe venni:

1.) a hallgató szociális helyzetét (HSzB saját táblázata alapján végzi a pontozást),

2.) a hallgató lakóhelye és a képzési hely közötti távolságot,

3.) a hallgató tanulmányi eredményét,

4.) felsős hallgatók esetén a hallgató intézményért végzett tudományos-szakmai tevékenységét,

5.) felsős hallgatók esetén az intézményben/intézményért végzett közéleti, közösségi és sporttevékenységét.

7.3. A 7.2. pontban rögzített értékelési szempontok alapján a pontozásnak két modulja van:

a) szociális helyzetfelmérő modul,

b) kollégiumi modul.

7.4. A szociális helyzetfelmérő modul esetében a HSzB elbírálja a szociális helyzet felmérésére beadott hallgatói kérelmeket a HTJB által elfogadott mindenkor hatályos pontozási rendszer szerint és ez alapján megállapítja az egyes hallgatók pontszámát.

7.5. A kollégiumi modul esetében a KFB elbírálja a kollégiumi felvételi kérelmeket az alább rögzített pontszámok alapján.

1. **Kollégiumi adatlap pontozása**

**A hallgató lakóhelye és a képzési hely közötti távolság**

**LEGFELJEBB 17 PONT**

|  |  |
| --- | --- |
| Távolság | Pontszám |
| Képzési helyen élő | 0 pont |
| 100 – 114 km között | 7 pont |
| 115 – 129 km között | 8 pont |
| 130 – 144  km között | 9 pont |
| 145 – 159  km között | 10 pont |
| 160 – 174  km között | 11 pont |
| 175 – 189  km között | 12 pont |
| 190 – 204  km között | 13 pont |
| 205 – 219  km között | 14 pont |
| 220 – 234  km között | 15 pont |
| 235 – 249  km között | 16 pont |
| 250 km felett | 17 pont |

**2.** **Tanulmányi eredmény**

**LEGFELJEBB 60 PONT**

A pontszám meghatározása az előző lezárt két félév korrigált kreditindex átlaga alapján történik, míg az első évfolyamos hallgatók esetén a felvételi pontszám alapján. Mesterképzés esetén a felvételi pontszámot öttel kell megszorozni.

**Kollégiumi tanulmányi pontok meghatározása**

|  |  |  |
| --- | --- | --- |
| Felvételi pontszám (leendő első évf. hallgatók esetén) | Tanulmányi eredmény (felsőbb évf. hallgatók esetén) | Kollégiumi tanulmányi pontszám |
| 474 – és ettől több | 4,85 – és ettől jobb | 60 |
| 467 – 473 | 4,79 – 4,84 | 59 |
| 460 – 466 | 4,73 – 4,78 | 58 |
| 453 – 459 | 4,67 – 4,72 | 57 |
| 446 – 452 | 4,61 – 4,66 | 56 |
| 439 – 445 | 4,55 – 4,60 | 55 |
| 432 – 438 | 4,49 – 4,54 | 54 |
| 426 – 431 | 4,43 – 4,48 | 53 |
| 420 – 425 | 4,37 – 4,42 | 52 |
| 414 – 419 | 4,31 – 4,36 | 51 |
| 408 – 413 | 4,25 – 4,30 | 50 |
| 402 – 407 | 4,19 – 4,24 | 49 |
| 396 – 401 | 4,13 – 4,18 | 48 |
| 390 – 395 | 4,07 – 4,12 | 47 |
| 384 – 389 | 4,01 – 4,06 | 46 |
| 379 – 383 | 3,95 – 4,00 | 45 |
| 372 – 378 | 3,89 – 3,94 | 44 |
| 368 – 371 | 3,83 – 3,88 | 43 |
| 364 – 367 | 3,77 – 3,82 | 42 |
| 360 – 363 | 3,71 – 3,76 | 41 |
| 356 – 359 | 3,65 – 3,70 | 40 |
| 352 – 355 | 3,59 – 3,64 | 39 |
| 348 – 351 | 3,53 – 3,58 | 38 |
| 344 – 347 | 3,47 – 3,52 | 37 |
| 340 – 343 | 3,41 – 3,46 | 36 |
| 336 – 339 | 3,35 – 3,40 | 35 |
| 332 – 335 | 3,29 – 3,34 | 34 |
| 328 – 331 | 3,23 – 3,28 | 33 |
| 324 – 327 | 3,17 – 3,22 | 32 |
| 320 – 323 | 3,11 – 3,16 | 31 |
| 316 – 319 | 3,05 – 3,10 | 30 |
| 312 – 315 | 2,99 – 3,04 | 29 |
| 308 – 311 | 2,93 – 2,98 | 28 |
| 304 – 307 | 2,87 – 2,92 | 27 |
| 300 – 303 | 2,81 – 2,86 | 26 |
| 296 – 299 | 2,75 – 2,80 | 25 |
| 292 – 295 | 2,69 – 2,74 | 24 |
| 288 – 291 | 2,63 – 2,68 | 23 |
| 284 – 287 | 2,57 – 2,62 | 22 |
| 280 – 283 | 2,51 – 2,56 | 21 |
| 276 – 279 | 2,45 – 2,50 | 20 |
| 272 – 275 | 2,39 – 2,44 | 19 |
| 268 – 271 | 2,33 – 2,38 | 18 |
| 264 – 267 | 2,27 – 2,32 | 17 |
| 260 – 263 | 2,21 – 2,26 | 16 |
| 256 – 259 | 2,15 – 2,20 | 15 |
| 252 – 255 | 2,09 – 2,14 | 14 |
| 248 – 251 | 2,03 – 2,08 | 13 |
| 244 – 247 | 1,97 – 2,02 | 12 |
| 240 – 243 | 1,91 – 1,96 | 11 |
|  | -1,90 | 0 |

**3. Egyéb tudományos és szakmai tevékenység**

**LEGFELJEBB 20 PONT**.

|  |  |
| --- | --- |
| TEVÉKENYSÉG | PONTSZÁM |
| Részvétel intézményi TDK-n | 3 pont |
| Részvétel országos/ TDK-n | 7 pont |
| Helyezés intézményi TDK-n | 5 pont |
| Helyezés (I-III.) országos/ TDK-n | 10 pont |
| Nívódíj | 5 pont |
| Kutatási tevékenység | 5 pont |
| Publikációk | 10 pont |
| Szakmai tanulmányi versenyek | 1. pont |

1. **Közösségi-közéleti és sport tevékenység**

**LEGFELJEBB 20 PONT**

|  |  |
| --- | --- |
| TEVÉKENYSÉG | PONTSZÁM |
| Hallgatói szervezetben való tevékenység |  |
| - aktív | 10 |
| - kiváló, kiemelkedő | 15 |
| Intézményben/intézményért folytatott tevékenység |  |
| - tömegsport jellegű | 2 |
| - versenyeken való szereplés | 4 |
| - versenyeken (nem házi) elért eredmény I-III. hely | 6 |
| Egyéb közösségi tevékenység | 15 |
| Sporttevékenység egyesületben | 6 |

1. **A kollégiumi felvételi kérelemről szóló döntés közlésének módja és a tagkollégiumi felvételi kérelemről szóló határozat elleni fellebbezés**

8.1. A pályázatok elbírálása minden esetben a Modulo kérelemkezelő felületen keresztül, elektronikus formában történik. A tagkollégiumi felvételi kérelemről az Egyetem határozatot (a továbbiakban: határozat) hoz. A tagkollégium honlapján közzéteszi a tagkollégiumba felvételt nyert hallgatók Neptun kódját.

8.2. A határozat ellen fellebbezésnek van helye, a HKR-ben foglaltak szerint.

1. **Várólistás felvételi menete**

9.1. A kollégiumi várólistára az elsőéves jelentkezési időszak lezárultát követően folyamatosan lehet jelentkezni. A várólistás kérelmek véleményezése folyamatosan történik. A jelentkezést a következő szemesztert megelőzően meg kell újítani egy nyilatkozattal.

9.2. A várólistáról akkor történik felvétel, ha az illetékes tagkollégiumban férőhely szabadul fel. A felvétel pontos idejéről és a felvett hallgatókról a KFB dönt.

9.3. Az a hallgató, aki korábban férőhelyet nyert, de utóbb lemondta, a lemondást követően fél évig nem jelentkezhet várólistás jelentkezés keretében.

**III. rész**

**Záró rendelkezések**

1. **Hatálybalépés és vegyes rendelkezések**

10.1. Jelen utasítás 2024. február 1. napján lép hatályba, és visszavonásig alkalmazni kell. Az utasítás rendelkezéseit a folyamatban lévő ügyekben is alkalmazni kell.

10.2. Az utasításban foglalt eljárásokhoz kapcsolódó iratminták az Egyetem Intranet felültén kerülnek közzétételre.

Budapest, 2024. […]

Prof. Dr. Heidrich Balázs s.k.

rektor

Budapesti Gazdasági Egyetem

1. sz. melléklet: Titoktartási nyilatkozat

A BGE Kollégiumi Felvételi Bizottság tisztségviselői részére

NYILATKOZAT

Alulírott ………………………………, Neptun kódja: …………………………….., Tisztsége:…………………………, mint a Budapesti Gazdasági Egyetem (székhely: 1055 Budapest, Markó utca 29-31., adószám: 15329822-2-41, intézményi azonosítója: FI 82314) Kollégiumi Felvételi Bizottságának a tagja, jelen nyilatkozat aláírásával kötelezettséget vállalok arra, hogy bizottsági tagként ellátott feladataimmal összefüggésben tudomásomra jutott mindennemű személyes adatot/tényt/információt kizárólag a feladat ellátásával összefüggésben kezelek, azokat nyilvánosságra nem hozom, azokat harmadik személlyel nem közlöm, illetéktelennek nem adom át és mindent megteszek, hogy ezen adatok titkosságát megőrizzem.

Tudomásul veszem, hogy a jelen nyilatkozatban vállalt titoktartási kötelezettség a Bizottsági tagságom megszűnését követően is terhel időbeli korlátozás nélkül.

Tudomásul veszem, hogy törvény bünteti a magántitok, levéltitok, üzleti titok, gazdasági titok megsértését, továbbá a személyes adattal, minősített adattal, közérdekű adattal való visszaélést. E kötelezettség megszegése esetén minden felelősséget vállalok, egyúttal minden szükséges lépést megteszek a titoksértés következményeinek elhárítása érdekében.

Tudomásul veszem, hogy a Polgári Törvénykönyv vonatkozó rendelkezései szerint a személyes adatok megsértése esetén a törvényben rögzített jogkövetkezmények alkalmazhatóak velem szemben.

Jelen nyilatkozatot elolvasása és értelmezése után, befolyástól mentesen írtam alá.

Budapest, ………………………………….

……………………………………..

…………………………………

KFB-tag